عومەر مەتین
عومەر میر سدیق مەتین (بە پەشتۆ: عمر میر صديق متين؛ ١٦ی تشرینی دووەمی ١٩٨٦ – ١٢ی حوزەیرانی ٢٠١٦) پیاوێکی ئەفغانییە و لە ١٢ی حوزەیرانی ٢٠١٦ لە یانەیەکی شەوانەی هاوڕەگەزەکان لە ئۆرلاندۆی ویلایەتی فلۆریدا ٤٩ کەسی کوشت و ٥٣ کەسی دیکەی بریندارکرد، پێش ئەوەی لە تەقەکردن لەگەڵ پۆلیسدا بکوژرێت.

ژیان 
لە 16ی تشرینی دووەمی ساڵی ١٩٨٦ لە نیویۆرک لەدایکبووە. دایک و باوکی پەشتوون بوون و لە ئەفغانستان لەدایکبوون. باوکی میر سەدیق مەتین لە ساڵانی هەشتاکانی سەدەی ڕابردوو لە ئەفغانستانەوە هاتۆتە ئەمریکا. و لە ١٧ی تشرینی دووەمی ١٩٨٩ بووەتە هاووڵاتی ئەمریکی. میر سدیق مەتین خاوەنی کەناڵی تەلەفزیۆنی «پەیامی ئەفغان» بوو، کە تێیدا ڕقی خۆی لە پاکستان دەربڕی. ناسیۆنالیستە پشتونەکان ڕقیان لە پاکستانە بەهۆی داگیرکردنی خاکی پەشتونەکانی پاکستان. عومەر خاوەنی ٣ خوشک و برا. دوای ئەوەی بۆ چەند ساڵێک لە نیویۆرک گەورە بووە، لەگەڵ خێزانەکەیدا ڕوویان لە فلۆریدا کردووە لە ساڵی ١٩٩١. خێزانەکەی بە تەنها موسڵمان وەسف کرا بە ناو، بەڵام ئایینی نەبوون.

مەتین جارێک لە مانگی ئازاری ٢٠١١ و بۆ جاری دووەم لە مانگی ئازاری ٢٠١٢ سەردانی سعوودییەی کردووە. سەردانی مەککە و مەدینەی کردووە. هەروەها چووەتە ئیمارات. بەرپرسانی سعودیە هاوکاری ئێف بی ئای یان کرد بۆ لێکۆڵینەوە لە گەشتەکانی مەتین.

لە ساڵی ٢٠١١ مەتین لە ماڵپەڕێکی ئۆنلاین هاوسەرەکەی نووڕ زاهی سەلمانی ناسی و لە ٢٩ی ئەیلوولی ٢٠١١ ئەو دووانە لە کالیفۆڕنیا هاوسەرگیریان کرد. نووڕ سەلمان لە کالیفۆرنیا گەورە بووە، وەک کچی کۆچبەرە فەلەستینییەکان. لە مانگی کانوونی دووەمی ساڵی ٢٠١٥ عومەر مەتین بەجێدەهێڵێت، لە کاتی کۆچی دواییدا عومەر مەتین کوڕێکی تەمەن سێ ساڵانی لەگەڵ نووڕ سەلمان هەبووە.

عومەر مەتین هەمیشە لە منداڵییەوە بیری ڕەگەزپەرستی و هۆمۆفۆبی دەربڕیبوو.

سەرچاوەکان